КъыхэжаныкIахэр ягъэлъапIэ
Физкультурникым и махуэм ирихьэлIэу КъБР-м СпортымкIэ и министерствэм «Отличник физической культуры» бгъэхэIу дамыгъэр щратыжащ ар зыхуэфащэхэм.
Ягъэпэжахэм ящыщщ спорт школхэм я унафэщIхэр, тренерхэр, инструктор-методистхэр. Ахэр псори цIыху 23-рэ ирокъу. Дэтхэнэми хэлъхьэныгъэшхуэ хуищIащ Къэбэрдей-Балъкъэрым физическэ щэнхабзэмрэ спортымрэ зыщаужьыным. КъищынэмыщIауэ. КъБР-м СпортымкIэ и министерствэм и фIыщIэ тхылъхэр иратащ цIыху гупышхуэм.
Зи цIэр фIыкIэ къраIуахэм ящыщщ ГъуэплъащIэ ТIэхьир, Уэщхъун СулътIан, Хьэлышх Анзор, Наршаов Артур, Сыченкэ Александр, Хьэшыр Анатолэ сымэ, нэгъуэщIхэри.
Фигу къэдгъэкIыжынщи, Физкультурникым и махуэр шыщхьэуIум и етIуанэ щэ-бэтым илъэс къэс ди къэралым щагъэлъапIэ. Абы теухуа унафэр 1980 гъэм къащтащ.
Жыласэ Замир.
